Փաստաբանը խնդրեց հաշվի առնել առողջական վիճակը եւ փոխել Լամբարյանի խափանման միջոց կալանավորումը՝ ընտրելով այլընտրանքային խափանման միջոց՝ ստորագրություն չհեռանալու մասին։ Արայիկ Պապիկյանը նշեց նաեւ, որ եթե դատարանը գտնի, որ միջոցը բավարար չէ, կիրառել գրավ՝ 500 հազար դրամի չափով՝ հաշվի առնելով ընտանիքի սոցիալական վիճակը։ Պաշտպանական կողմը միացավ ներկայացրած միջնորդությանը, իսկ դատախազ Արթուր Չախոյանը չառարկեց ներկայացրած միջնորդության դեմ՝ նշելով, որ Արմեն Լամբարյանի առողջական վիճակը թույլ չի տալիս նրան խուսափելու քննությունից։ Դատախազը նշեց, որ չի առարկում գրավ կիրառելուն։